CELEX: 32018D0280
Language: bg
Date: 2018-02-23 00:00:00
Title: Решение (ОВППС) 2018/280 на Съвета от 23 февруари 2018 година за изменение на Решение 2012/642/ОВППС относно ограничителните мерки срещу Беларус

24.2.2018   
            
            
               BG
            
            
               Официален вестник на Европейския съюз
            
            
               L 54/16
            
         РЕШЕНИЕ (ОВППС) 2018/280 НА СЪВЕТА
   от 23 февруари 2018 година
   за изменение на Решение 2012/642/ОВППС относно ограничителните мерки срещу Беларус
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 15 октомври 2012 г. Съветът прие Решение 2012/642/ОВППС (1).
            
         
               (2)
            
            
               Въз основа на преглед на посоченото решение срокът на действие на ограничителните мерки срещу Беларус следва да бъде удължен до 28 февруари 2019 г.
            
         
               (3)
            
            
               Освен това Съветът постигна съгласие, че износът на определени видове малокалибрени пушки за спортна стрелба, малокалибрени пистолети за спортна стрелба и малокалибрени боеприпаси, изключително за спортни прояви или спортни тренировки, или техническа помощ или брокерски услуги, финансиране или финансова помощ, свързани с него, може да бъде разрешен от държавите членки, като се подчертава, че броят им ще бъде ограничен и това ще се прилага, без да се засягат приложимите разпоредби относно лицензирането.
            
         
               (4)
            
            
               Във връзка с това Решение 2012/642/ОВППС следва да бъде съответно изменено.
            
         
               (5)
            
            
               С цел да се гарантира, че мерките предвидени в настоящото решение са ефективни, настоящото решение следва незабавно да влезе в сила,
            
         ПРИЕ НАСТОЯЩОТО РЕШЕНИЕ:
   Член 1
   Решение 2012/642/ОВППС се изменя, както следва:
   
               1)
            
            
               В член 2 се добавят следните параграфи:
               „4.   Чрез дерогация от член 1 държавите членки могат да разрешат продажбата, доставката, трансфера или износа на малокалибрени пушки за спортна стрелба, малокалибрени пистолети за спортна стрелба и малокалибрени боеприпаси, които са предназначени изключително за използване при спортни прояви и спортни тренировки, или техническа помощ или брокерски услуги, финансиране или финансова помощ, свързани с тях.
               Съюзът предприема необходимите мерки за определяне на съответните изделия, за които да се прилага настоящият параграф.
               5.   Съответната държава членка уведомява другите държави членки и Комисията за намерението си да даде разрешение съгласно параграф 4 най-малко десет дни преди даването на разрешението, включително за вида и количеството на съответното оборудване и целта, за която е предназначено, или за характера на помощта или услугите, свързани с него.“.
            
         
               2)
            
            
               Член 8 се заменя със следното:
               „Член 8
               1.   Настоящото решение се прилага до 28 февруари 2019 г.
               2.   Настоящото решение подлежи на постоянен преглед и се подновява или изменя, в зависимост от случая, ако Съветът прецени, че целите му не са постигнати.“.
            
         Член 2
   Настоящото решение влиза в сила в деня на публикуването му в Официален вестник на Европейския съюз.
   
      Съставено в Брюксел на 23 февруари 2018 година.
      
         
            За Съвета
         
         
            Председател
         
         Е. ЗАХАРИЕВА
      
   
   
      (1)  Решение 2012/642/ОВППС на Съвета от 15 октомври 2012 г. относно ограничителните мерки срещу Беларус (ОВ L 285, 17.10.2012 г., стр. 1).